NaiveNeuron/SloPal huggingface dataset:
Varga, Ivan, poslanec NR SR (2012-10-16):
Ďakujem za slovo. Vážená pani predsedajúca, vážené kolegyne, kolegovia, v súlade s § 73 odsek 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226). Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67, 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Rovnako vládny návrh zákona spĺňa všetky náležitosti uvedené v legislatívnych pravidlách. Predložený návrh zákona obsahuje Doložku zlučiteľnosti s právom Európskej únie a podľa dôvodovej správy návrh zákona je v súlade s Ústavou Slovenskej republiky a všeobecne záväznými právnymi predpismi a medzinárodným zmluvami, ktorými je Slovenská republika viazaná. Prijatie navrhovaného zákona bude mať pozitívny vplyv na rozpočet verejnej správy a navrhovaný zákon nebude mať vplyv na zamestnanosť a životné prostredie. Aplikácia navrhovaného zákona bude mať negatívny vplyv na podnikateľské prostredie a hospodárenie obyvateľstva z dôvodu zvýšenia zaťaženia týchto poistencov a poberateľov dividend, ktorým boli dividendy vyplatené. Myslím si, že zákon má pozitívny vplyv na príjem zdravotných poisťovní, čo pozitívne prispeje k tomu, aby finančná situácia v zdravotníctve sa výrazne zlepšila. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 odsek 3 písmeno c) o rokovacom poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 214 dávam návrh, aby tento vládny návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady pre zdravotníctvo. Za gestorský výbor je navrhnutý výbor pre zdravotníctvo. Odporúčam, aby predmetný návrh zákona výbory prerokovali do tridsať dní a gestorský výbor do tridsať dva dní od prerokovania návrhu v prvom čítaní. Ďakujem pekne, skončil som, prosím, otvorte rozpravu.
Ďuriš Nicholsonová Lucia, podpredsedníčka NR SR (2018-02-09):
Pán poslanec Zelník, ale prosím vás pekne, nemáte slovo.
Figeľ, Ján, podpredseda NR SR (2015-12-11):
Na vystúpenie pána poslanca Érseka je osem faktických poznámok, končím možnosť ďalších. Nech sa páči, Otto Brixi s prvou.
A. Belousovová, podpredsedníčka NR SR: (2009-04-15):
vládnom návrhu zákona o obchodovaní s výrobkami, ktorých držba sa obmedzuje z bezpečnostných dôvodov a o zmene a doplnení niektorých zákonov . Vládny návrh zákona má parlamentnú tlač 987. Návrh na jeho pridelenie na prerokovanie výborom je v rozhodnutí č. 1022. Znovu má slovo pán minister hospodárstva Slovenskej republiky pán Ľubomír Jahnátek, ktorý uvedie tento vládny návrh zákona. Nech sa páči, pán minister.
Hrnčiar, Andrej, podpredseda NR SR (2017-05-10):
Ďakujem. Pýtam sa, či sa chce niekto prihlásiť do rozpravy ústne. Končím možnosť nahlásenia sa do rozpravy. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Grendel, Gábor, podpredseda NR SR (2021-10-01):
Ďakujem pekne, pán poslanec. Prosím, zaujmite miesto určené pre spravodajcu. Otváram rozpravu, do ktorej som dostal dve písomné prihlášky, a to od pána poslanca Ľuboša Blahu ako povereného člena poslaneckého klubu strany SMER a od pána poslanca Juraja Šeligu.
Laššáková, Jana, podpredsedníčka NR SR (2015-02-05):
Pán poslanec Hlina bol posledný, ktorý bol písomne prihlásený do rozpravy. Teraz dávam možnosť prihlásiť sa s interpeláciami ústne. Pani poslankyňa Mezenská. Končím možnosť prihlásiť sa s interpeláciami ústne.
Pellegrini, Peter, predseda NR SR (2024-01-26):
Ďakujem pekne. Pán poslanec Grendel s faktickou poznámkou.
Glváč, Martin, podpredseda NR SR (2017-03-21):
Ďakujem. S faktickými poznámkami nikto. Pýtam sa, či sa chce niekto prihlásiť do rozpravy ústne. Traja poslanci. Ukončujem možnosť prihlásenia sa. Nech sa páči, pani poslankyňa Verešová.
Sulík, Richard, predseda NR SR (2011-02-08):
Otváram rozpravu k tretiemu čítaniu a pýtam sa, či sa niekto prihlásil do rozpravy. Nikto. Vyhlasujem rozpravu za skončenú a pristúpime k hlasovaniu o návrhu zákona ako o celku.
P. Paška, predseda NR SR: (2008-05-15):
Poprosím teraz pani spravodajkyňu z ústavnoprávneho výboru, pani Janu Laššákovú, aby nás informovala o výsledku prerokovania.
Grausová, Natália, poslankyňa NR SR (2018-06-18):
Oceňujem váš naozaj veľmi kultivovaný prejav. Chcela by som len doplniť ešte, že akosi ste pozabudli všetci na Mníchovskú dohodu v roku 1938, kde sa zúčastnili spolu s Hitlerom a Mussolinim jeho obdivovatelia a bývalí spojenci prvej Československej republiky a garanti prvej československej štátnosti Francúzsko a Anglicko. Zabudli ste teda a pozabudli na zbabelý útek budúceho masového vraha Beneša, ktorý nechal republiku v ťažkej situácii. Ušiel do Anglicka a nechal to všetko na starého pána Dr. Háchu, ktorý sa musel ísť prosiť Hitlerovi o ochranu Česka, takže... A ešte k tomu, čo poslanec Dostál tu rozpráva o referende. Referendum nebolo ani pred vznikom prvej Československej republiky, nebolo referendum ani po vojne, ani v ’44., ani v ’45., tak nechápem, prečo sa niekto vôbec dožadoval referenda pri terajšom vzniku v osemdesiatom..., v ’90., po ’90. roku pri vzniku Slovenskej a Českej republiky. Ale zároveň ešte chcem pripomenúť, že ešte aj pri tomto delení Slováci odišli skrátka, že Česi nás v mnohých veciach obrali. A bola to úroveň naozaj slovenská, Slovenskej republiky, predstaviteľov, ktorí chceli dôstojný rozchod, dôstojný teda akt tohoto rozvodu a netrvali na tom a nebazírovali a nezachraňovali jednoducho to, čomu sa Česká strana spreneverila. Napríklad zoberme si len ukradnutú zástavu a... A tak ďalej a tak ďalej.
Danko, Andrej, podpredseda NR SR (2024-06-27):
Ďakujem. Poslanec Sabo.
Šmilňák, Martin, poslanec NR SR (2023-12-13):
Vážený kolega Sa-bo, príde mi to trošku oživujúce, tak ne, ne, nechcel som, aby som neurobil niečo, niečo zlé. Ale venujete sa téme energetickej chudoby a ste spomenuli, že spaľujeme svoju budúcnosť doslova. A ja sa, ja sa pýtam, to je možno otázka na vás alebo taká rečnícka, že či ste našli v týchto konsolidačných opatreniach nejaké inovatívne riešenie, alebo či iba plošne ideme dotovať energie pre všetkých. Ja si dovolím uviesť jeden príklad za všetky. Spomíname tu jednorodičovské rodiny. Tak si predstavme mamu, ktorá žije s jedným dieťaťom alebo s dvoma v malom dvojizbovom byte na päťdesiatich metroch štvorcových. To sú dvaja alebo traja ľudia, ktorým vláda ide pomáhať energiami. Ten príspevok nepresiahne niekoľko sto eur za rok, lebo bývajú v maličkom byte v nejakom paneláku. A predstavte si dvoch bezdetných ľudí, ktorí žijú povedzme na ploche, na obytnej ploche 300 m2 a tým, týmto dvom ľuďom vláda prispeje niekoľko tisíc eur ročne na dotovanie energií. To je obludne neférové. To nie je len neférové voči tej matke, ktorá vychováva pre túto krajinu dve deti, ale to je neférové voči nám všetkým, ktorí prispievame cez dane na, na financovanie tohto štátu. Ako si môžeme toto dovoliť? Ako môžete tento balík nazvať konsolidačný, drahí priatelia? My v KDH máme odpoveď na to. My máme aj spracovaný návrh zákona na, o energetickej chudobe a takisto na zatepľovanie domov, ale táto vláda si s tým príliš veľa námahy nedala. Zobrať, porozdeľovať a to je všetko. Pán Sabo, ďakujem, že sa venujete tej... (Prerušenie vystúpenia časomerom.)
Kollár Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 140 poslancov, za 70, proti 5, zdržalo sa 63, 2 nehlasovali. Uvedený návrh sme neschválili.
Grausová, Natália, poslankyňa NR SR (2019-06-24):
Ešte raz. Pardon. Už? Môžem?
Hlina, Alojz, poslanec NR SR (2014-02-06):
Mám zvuk? (Reakcia z pléna.) Áno. Tak ak dovolíte, ja poviem pre ľudí, ktorí to prípadne pozerajú a čudujú sa, že prečo tu takto stojím, tak nech vedia, o čo ide. A ide proste o to, že si vaši volení zástupcovia neplnia svoje povinnosti. O to ide, to je... (Prerušenie vystúpenia predsedajúcou.)
Kuffa, Štefan, poslanec NR SR (2021-06-23):
Aby sme sa mohli venovať podpore otcov a mám, tak najprv tí otcovia a mamy musia mať tie deti. A priorita je to, aby sme tie deti chránili a našou povinnosťou je, poslancov Národnej rady, aby sme sa celou silou o to pričinili. Lebo ty, keď sa nenarodíš, Martin, tebe už sú zbytočné ostatné práva. Najzákladnejším ľudským právom je právo na život a ak ja budem uzurpovať toto právo a nebudeš mať to právo narodiť sa, žiadne ostatné práva ani ústavy ti nepomôžu, sú k ničomu. Tak ako to aj zaznelo v rámci tej rozpravy. Áno, aj v našej spoločnosti je opačný problém, ako možno doposiaľ sme bojovali proti plodnosti žien cez antikoncepciu a podobné tieto záležitosti. Dnes kopec mladých párov má problém práve počať dieťa a mať to dieťa. To znamená, to chcem povedať a nadviazať aj na tie detské domovy, že veľakrát je takým požehnaním a šťastím pre mladé manželské páry, keď majú možnosť si adoptovať dieťa. To, čo som mal možnosť rozprávať sa s mladými manželmi, ktorí si túto adopciu vybavovali cez ti detské domovy, bolo to veľmi, veľmi zložité a zložitý proces, kým sa k takémuto dieťaťu dostali. Aby sme nedehonestovali ľudský život a nenarodené dieťa len na kus, nejaký zhluk nejakých buniek. To neni tak a chcem, Martin, povedať, že to slovíčko možno ti tak ušlo, že podľa mňa ľudský život začína počatím. To nie je podľa teba, ale to je podľa odborníkov, podľa lekárov aj embryológie. To sú základné elementárne veci, ktoré sa učia na medicíne medici. Ľudský život začína počatím.
Čellár, Miroslav, poslanec NR SR (2024-10-23):
V čl. I 1. bode sa za slová „§ 14 ods. 1 písm. d)“ vkladajú slová „a § 32 písm. c)“. Skončil som, ďakujem.
Vaľová, Jana, poslankyňa NR SR (2023-06-13):
Ďakujem veľmi pekne. Pán predseda, ja nadviažem na ten vtip, ktorý si hovoril, že Slovensko si zaslúži dobrú vládu. My sme mali dneska výbor pre médiá a kultúru a to by ste neverili, hodina tam bola diskusia, ako poslanci OĽANO a bývalej vlády rozprávali o tom, čo všetko má byť v programovom vyhlásení tejto vlády, čo treba urobiť, ako treba urobiť a normálne sa tvárili, ako keby absolútne ani nevládli tri roky a úplne tvorili nový program. Druhú vec nadviažem na tú Nadáciu otvorenej spoločnosti a poprosím kolegyňu Gaborčákovú, lebo kedysi bola naša kolegyňa, aby k tomu vystúpila, lebo východniari mi hovoria, že sa hanbia. Hanbia sa, pretože sú nezamestnaní, nemajú aktivačné služby, v mestách nefungujú, úrady práce na to nedávajú financie, a pani Gaborčáková za 21 miliónov nadácii nepodporí ženy, nepodporí matky, nepodporí rodiny. Tak prosím, aby vystúpila. Ďalej hovoríme o tom, že ste tu nastúpili preto, že bývalá vláda nemala dôveru. Určite nemala v eurofondoch, prepady eurofondov, zdravotníctvo. Ale ja som čakala, pán predseda vlády, že teda príde tu pani Dubovcová, prídu tu všetci ministri a aspoň keď sa tvária, že tejto republike chcú dobre, urobia rešerš zmlúv a tie zmluvy, ktoré sú zlé, tak ich zrušia. Ale vy sa tvárite, ako keby za vami nič nebolo a vy ste tu dneska prišli do niečoho nového. Ja spomeniem jednu zmluvu napríklad v Humennom. Je toto normálne, aby, aby expozitúra NBS, ktorú kúpil súkromný podnikateľ za 468-tisíc eur, ju predal štátu za milión 480-tisíc? A takúto zmluvu podpísalo ministerstvo spravodlivosti, ja som na to už upozorňovala, 7 miliónov tam majú z fondu, fondu obnovy, je to absolútne nevhodná budova, nie sú parkovacie plochy a podobne. Vy sa tvárite, že tieto zmluvy neexistujú. Ako chcete pomôcť tomuto štátu, keď nemôžte podávať zákony a nie ste schopní ani urobiť inventúru a zrušiť aspoň tie veci, ktoré štátu prinesú peniaze a ktoré predošlá vláda zle urobila a okradla tento štát. Tak vás prosím, prí... (Prerušenie vystúpenia časomerom.)
V. Veteška, podpredseda NR SR: (2005-10-27):
V reakcii na vystúpenie s faktickou poznámkou pána poslanca Elsnera vystúpi pán Madej. Nech sa páči.
Žitňanská, Lucia, poslankyňa NR SR (2014-05-27):
No, ja môžem povedať len to, čo ste povedali, pán poslanec, tak si to schválite, no. Tak si to schválite. Ale myslím si, že je dôležité povedať, že proste bude to vaša rekodifikácia volebných kódexov, pretože tá diskusia k takýmto zákonom má podľa mňa prebiehať inak. A keď sa vraciame spätne, tak treba povedať, že za vlády Ivety Radičovej proste pôsobila pri ministerstve vnútra pracovná komisia, kde vtedajší minister vnútra pozval zástupcov všetkých politických strán, a tá diskusia o tom, ktorá je vždy komplikovaná, ja viem, na čom sa dá dohodnúť a ako upraviť volebné kódexy, prebiehala ešte v štádiu prípravy. To, čo sa v tomto prípade nestalo, výsledok je, že to najdôležitejšie z toho, a síce kontrolu financovania politických strán a volieb, riešime medzi prvým a druhým čítaním a som presvedčená, že nie dobrým spôsobom, pretože tá kontrola nebude dostatočne nezávislá. Bodka!
Hrnčiar, Andrej, podpredseda NR SR (2016-09-22):
Reakcia na faktickú poznámku – pani poslankyňa Dubačová.
Balódi, Ladislav, poslanec NR SR (2019-05-21):
Vážený pán predsedajúci, vážené panie poslankyne, vážení páni poslanci, v rozprave k návrhu zákona vystúpili desiati poslanci. Pani poslankyňa Zimenová podala návrh nepokračovať v rokovaní o návrhu zákona. Prosím, pán predsedajúci, dajte o tomto návrhu hlasovať.
P. Frešo, poslanec: (2008-04-08):
V tom, kam ste to doviedli do absolútneho extrému istého marxistického videnia, že až takmer o triedny boj ide, tak ja vás chcem upozorniť, že v tejto krajine sme toto videnie už mali. A práve samizdat a sloboda tlače nás z neho vyviedli von. A sú preto tie agresívne reakcie, preto tá asertivita v tých našich vystúpeniach, lebo sa nechceme vrátiť za žiadnych okolností do podobného systému. A nikomu zo žiadnych pohnútok, či už sociálnodemokratických alebo protiglobalizačných, alebo ja neviem akých, to jednoducho nedovolíme. Tak sa tomu nemôžete čudovať. Keď raz ľudia žijú v takom boľševickom štáte, v akom som žil napr. ja alebo aj ostatní občania Slovenska, tak sa musíte pripraviť na takúto reakciu, keď na slobodu tlače siahate. Ďakujem. (Potlesk.)
M. Číž, podpredseda NR SR: (2007-09-20):
Treťou vyžrebovanou otázkou bola otázka, ktorú položila pani poslankyňa Jarmila Tkáčová, a to ministrovi životného prostredia Slovenskej republiky Jaroslavovi Izákovi a otázka znie: „Pán minister, použili ste 921 000 Sk na výrobu televíznej relácie od Environmentálneho fondu v súlade so zákonom?“ Pán minister, máte slovo, poprosím oznámiť ukončenie odpovede.
Kiššová, Jana, poslankyňa NR SR (2015-04-22):
Ďakujem pekne za slovo. Ja sa vrátim ešte k tomu, čomu vy, pán predseda, hovoríte štandardný proces. Tak skrátené legislatívne konanie tak rozsiahlej novely viacerých zákonov bez možnosti, aby ho pripomienkovali relevantné inštitúcie, aby ho pripomienkovala odborná verejnosť, a ja chcem veriť, že toto nemá byť štandardný proces. Ďalšia vec, my sme dneska mali, prešli sme teda prvým čítaním, mali sme výbor, my sme sa do poslednej chvíle snažili dotazovať, ako má vyzerať finálny návrh riešenia zákona, preto lebo tak, ako bol v jeden deň v stredu minulý týždeň predložený všetkým poslancom, tak už večer toto dementoval pán premiér a povedal, že to bude vyzerať inak. My sme do dnešného dňa, keď poviem, že 20 minút dozadu ešte nevedeli, o čom budeme rokovať, a to nielen my, nevedeli to ani poslanci SMER-u, my sme sa aj na výbore dotazovali, tam nikto nevedel, ako má finálne znenie riešenia vyzerať, nevedela to ani pani štátna tajomníčka. Ja sa chcem spýtať, toto naozaj má byť štandardný proces, že ani štátna tajomníčka nevie, čo vo finále sa chystá táto vláda prijať? Druhá vec, chcem sa spýtať, prečo v skrátenom legislatívnom konaní prijímame takto rozsiahlu novelu zákona, ktorá sa len minimálne dotýka riešenia problému, ktorý tu my dnes riešime. Veď všetky opatrenia alebo teda veľká väčšina opatrení, ktoré pán Fico prezentoval, sú na úrovni konania vlády a sú na úrovni konania v konkrétnom prípade Váhostavu. On navrhuje mechanizmy, akým ide riešiť konkrétny Váhostav. Načo my tu robíme divadlo okolo toho zákona? Veď to s tým len minimálne súvisí, ak vôbec. Tieto dve veci sú úplne oddelené a nijak spolu nesúvisia. Ďakujem.
Pellegrini, Peter, predseda NR SR (2015-01-27):
Pán poslanec, ďakujem za váš návrh, ale ak ste postrehli v mojom úvodnom slove, podal som informáciu, že do Národnej rady bol doručený materiál 1392, informácia o zámere realizácie výstavby novej nemocnice v Bratislave, ktorá bola pridelená zdravotníckemu výboru, ktorý ju má prerokovať do 3. februára, a potom následne bude zaradená ako bod programu na rokovanie tejto schôdze. Takže trváte stále na hlasovaní, nakoľko už je to riešené iniciatívou pána ministra zdravotníctva? (Reakcia z pléna.) Teraz tak ako.
Hrnčiar, Andrej, podpredseda NR SR (2020-02-20):
Pani poslankyňa, musíte reagovať na pána Baránika.
Paška, Pavol, predseda NR SR (2014-11-08):
Vážené pani poslankyne, vážení páni poslanci, skončilo sa zasadnutie poslaneckého grémia. Chcem sa opýtať techniky, či máme už server. Je nastavená technika, áno, dobre. Poprosím členov vlády a pána predsedu vlády, aby zaujali svoje miesta. Dámy a páni, pristúpime k samotnému rokovaniu o tomto bode programu. (Potlesk.) Poprosím, pán poslanec Igor Matovič ako poverený člen skupiny poslancov, ktorí požiadali o zvolanie tejto schôdze, aby uviedol návrh a oboznámil Národnú radu s dôvodmi, ktoré viedli skupinu poslancov k podaniu návrhu na vyslovenie nedôvery predsedovi vlády. Pán poslanec, máte slovo.
Beluský, Martin, poslanec NR SR (2021-12-03):
Ďakujem za slovo, pán podpredseda. Pán minister, ja nepochybujem o tom, že vy chcete naozaj pomôcť, že tá vaša snaha je úprimná. Ja preto po vás nebudem ani kričať, ani vám nadávať, lebo rozumiem, že máte svoj spôsob, akým chcete proste pomôcť. Ja to, samozrejme, rešpektujem a podľa môjho názoru vy by ste nemali vôbec mať žiaden problém pretlačiť v Národnej rade zákon, ktorý ide motivovať nejakú skupinu nezaočkovaných k tomu, aby sa zaočkovali, veď v konečnom dôsledku všetky koaličné strany aj HLAS z opozície by s tým podľa mňa nemali mať vôbec prečo problém. Je to spôsob, akým chcete bojovať s touto pandémiou. Ale prečo ten problém máte, je podľa mňa hlavne preto, že vy ste si dali dva ciele, ktoré sú podľa mňa nezlučiteľné. Lebo vy chcete pomôcť jednak motivovať tých dôchodcov, zároveň chcete pomôcť tým podnikom. Ale to je podľa mňa mačkopes, ktorý možno jeden cieľ čiastočne splní, ale druhý cieľ proste nesplní, lebo tá pomoc podľa mňa bude aj pomalá, aj v nie dobrej výške a nedostane sa všetkým podnikateľom. Keby to možno rozdelíte, tak podľa mňa s tým nebude žiadny problém, ale zase by to stálo, samozrejme, viacej peňazí. Čiže možno by bolo preto sa možno baviť o tom, že jedna pomoc by bola menšia, druhá väčšia, a podľa mňa by ste s tým nemali žiadny problém. A naozaj ja ako opozičný poslanec vás chcem vyzvať, pán minister, aby ste sa vrátili za zatvorené dvere. Lebo ja by som mohol mať radosť z toho, že sa medzi sebou hádate, ale nemám z toho radosť, lebo nechcem, aby sa ľudia polarizovali. Keby ste si tie veci vyrozprávali niekde v kancelárii na ministerstve a potom sa v utorok k tomu vráťme už konštruktívne, podľa mňa to bude v prospech naozaj všetkých. Ďakujem.
Danko, Andrej, predseda NR SR (2019-11-26):
Prosím, prezentujme sa a hlasujeme. (Hlasovanie.) Prítomných 146, za 66, proti 65, zdržalo sa 13, nehlasovali 2. Návrh sme neschválili.
P. Paška, predseda NR SR: (2009-02-03):
Otváram rozpravu. Nemám písomnú prihlášku, preto, dámy a páni, nech sa páči, kto chce v prvom čítaní vystúpiť v rozprave, máte možnosť sa prihlásiť. Pán poslanec Kahanec a pán poslanec Kužma. Končím možnosť sa prihlásiť. Pán poslanec Kahanec, máte slovo.
Figeľ, Ján, podpredseda NR SR (2013-01-31):
Pán minister.
Glváč, Martin, podpredseda NR SR (2019-09-19):
Ďakujem, pán poslanec. Prerušujem rokovanie o tomto bode programu. A budeme pokračovať prvým čítaním o návrhu poslancov Národnej rady Slovenskej republiky Natálie Blahovej, Ondreja Dostála, Petra Osuského a Martina Klusa na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Pán poslanec Goga, poprosím kľud v sále. Keď vás to nebaví, vybavte si to vonku. Pán poslanec Goga, poprosím, kľud v sále. Návrh zákona má tlač 1572, návrh na jeho pridelenie na prerokovanie výborom je v rozhodnutí č. 1676. Dávam slovo pani poslankyni Blahovej, aby návrh zákona uviedla. Nech sa páči, pani poslankyňa.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 145 poslancov za 86, proti 20, zdržalo sa 38, 1 nehlasoval. Návrh zákona sme schválili. Prosím teraz pána poslanca Adamčíka, aby uvádzal hlasovanie v druhom čítaní o návrhu poslancov Sárközy, Bugára, Bastrnáka na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1147). (Hlasovanie o návrhu poslancov Národnej rady Slovenskej republiky Irén Sárközy, Bélu Bugára a Tibora Bastrnáka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1147.)
Danko, Andrej, podpredseda NR SR (2024-01-23):
Poslanec Lackovič.
Pčolinský, Peter, podpredseda NR SR (2023-03-15):
Vážené pani poslankyne, vážení páni poslanci, otváram druhý rokovací deň 88. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyne Jana Vaľová a Jarmila Halgašová. Teraz by sme mali pristúpiť k opakovanému druhému čítaniu o vládnom návrhu zákona, ktorým sa mení a dopĺňa zákon č. 87/2018 Z. z. o radiačnej ochrane, tlač 1263. Pán spoločný spravodajca Marek Šefčík je na svojom mieste. Skôr ako otvorím rozpravu, máme tu trochu neštandardnú situáciu, že dočasne povereného riadením ministerstva zdravotníctva Eduarda Hegera zastupuje minister zahraničných vecí. Je to na základe uznesenia vlády z roku 2012, vlády Roberta Fica, len pripomínam. Čiže je to neštandardná situácia, pretože takéto zastupovanie sa nedialo doteraz. Mal by tu byť minister zdravotníctva, ale nakoľko sme to akceptovali, otváram rozpravu. Pýtam sa, či sa chce niekto do rozpravy prihlásiť ústne. Jeden pán poslanec. Uzatváram možnosť prihlásiť sa do rozpravy ústne. Pán minister, zaujmite miesto pre navrhovateľa. Pán poslanec Szőllős, nech sa páči, môžte vystúpiť. Predpokladám, že po vás vystúpi pán spravodajca, ktorý má tiež pozmeňovací návrh. Nech sa páči. (Opätovné otvorenie rokovania o vládnom návrhu zákona, ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1263.)
Číž, Miroslav, podpredseda NR SR (2015-05-06):
Ďakujem pekne. Prerušujem rokovanie o tomto bode programu. Máme ešte 10 minút, možno, pán minister, predsa len by sme mohli chvíľu pokračovať prvým čítaním o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tlač 1494, návrh na pridelenie výborom 1510. Pán minister, máte slovo a uveďte tento vládny návrh zákona.
Brocka, Július, poslanec NR SR (2011-07-12):
Konkurenčná doložka.
Petráš, Vladislav, poslanec NR SR (2013-10-17):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Figeľ, Ján, podpredseda NR SR (2013-06-26):
Posledným rečníkom prihláseným do rozpravy je Miroslav Kadúc. Nech sa páči.
Matovič, Igor, poslanec NR SR (2015-03-24):
Pani podpredsedníčka, kolegovia, kolegyne, dovoľte iba som stručne zhrnul návrh, ktorý predkladáme. Navrhujeme, áno, neštandardné riešenie, navrhujeme zákonnú povinnosť platenia faktúr do poradia podľa splatnosti, lebo si myslíme, že na hrubú dieru, hrubá záplata. Táto by bola elegantná, keby sa všetky záväzky sa platili v poradí. Tým pádom by nám automaticky podvodníci stratili priestor na svoje doterajšie podnikanie na úkor poctivých podnikateľov. Bol by som veľmi rád, aby sa našla dobrá vôľa na posunutie tohto návrhu do druhého čítania. A priznám sa, aj kvôli tomu som natiahol trošku rozpravu tak, aby som teraz mohol dať záverečné slovo a hlasovanie bolo až zajtra, aby ste sa možno to vyspali a v kľude premysleli či dobrý návrh predsa by nestálo zato podporiť a posunúť do druhého čítania. Ďakujem za pozornosť. Nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 256 druhého pozmeňujúceho návrhu pána poslanca Galka. (Hlasovanie.) Prítomných 133 poslancov, za 16, proti 77, zdržalo sa 38, 2 poslanci nehlasovali. Bod sme neschválili.
Pčolinský, Peter, podpredseda NR SR (2022-11-29):
Ďakujem pekne, ostatní tiež sľúbili, že už nebudú vystupovať. Dve faktické poznámky. Pán poslanec Mičovský.
Laššáková, Jana, podpredsedníčka NR SR (2015-11-12):
Nech sa páči, pán poslanec Madej.
Jurzyca, Eugen, poslanec NR SR (2014-09-19):
Ďakujem pekne. To bude naozaj faktická. Samozrejme, podporujem, čo hovoril poslanec Kaník, a chcel by som podčiarknuť jeho slová o sankciách a ilustrovať na číslach. Aj u nás v médiách sa objavili informácie, podľa ktorých sankcie vo väčšine prípadov nefungujú a citovaný bol Petersonov inštitút medzinárodnej ekonómie. Tak som sa pozrel na tie čísla, s akými prišiel tento inštitút. A ten rozdelil sankcie do štyroch kategórií, pričom 24,8 % sankcií zlyhalo, 21 % malo nejasný, ale pravdepodobne pozitívny výsledok, 18,1 % pozitívny výsledok a úplne úspešné bolo 36,2 %. Čiže v prevažnej miere jednoznačne boli sankcie úspešné. Mimochodom, kľúčový človek z tohto inštitútu sa volá Anders Roslund. Je to známy, uznávaný ekonóm a ten jednoznačne vyzýva k tomu, aby sankcie uplatnené boli, a zdôvodňuje to tým, že „je to alternatíva devastačnej veľkej vojny v Európe“. To som citoval. Ďakujem.
Šebej, František, poslanec NR SR (2015-05-12):
Ďakujem, pán predseda. Chcem pripomenúť kolegom a kolegyniam zo zahraničného výboru, že o 12.00 hod. máme zasadnutie výboru v miestnosti č. 30 na prízemí. Ďakujem.
Laššáková, Jana, doterajšia podpredsedníčka NR SR (2016-03-23):
Pán poslanec Ivan Švejna.
V. Veteška, podpredseda NR SR: (2007-05-11):
Prosím, pán poslanec Mikloško. Zapnite mikrofón pánovi poslancovi Mikloškovi.
Hlina, Alojz, poslanec NR SR (2015-04-23):
Ďakujem veľmi pekne. Ďakujem aj pánovi Danišovi za prečítanie záverov, neviem, z koľkého zjazdu. Ale mne to tak mierne pripomínalo. Ale, prosím vás pekne, pokúsim sa to ešte viacej zjednodušiť. Dlhy Širokého nakúpite za verejné zdroje, ktoré sa stanú a budú preklasifikované ako, vsunú nám do deficitu. To znamená, že tie peniaze, za ktoré ich nakúpite, nech je to nejaká suma iks, o tie peniaze menej budeme môcť použiť na niečo iné. Ak sa bude štátu dariť, tak o to, z tých nových peňazí sa nebudú môcť použiť, lebo už boli použité. Ak sa nám nebude dariť, tak ich budeme musieť ušetriť. To znamená, dlhy štátu, teda dlhy Váhostavu, človeka, ktorý predáva jednu vilu na Bahamách za to, aby si dostaval ďalšiu vilu na Bahamách, tak nakúpil štát za verejné zdroje, ktoré sa mu premietnu do deficitu, a budeme ich musieť ušetriť. Lebo tak to asi vyzerá teraz z prognóz, že budeme ich musieť skôr ušetriť ako nepoužiť. To znamená, že odborári, nech sa páči, odborári, nech sa páči, dajte si termín na Úrade vlády, zaklopte silnejšie dvakrát, trikrát a spýtajte sa. A som zvedavý, ako budete komentovať túto skutočnosť, že štát nemá peniaze na to, aby zdvihol súdnym úradníkom. Na to, aby školstvo dostalo viacej peňazí. To by som mohol tu byť do večera, vymenovať, že kde všade by sa dali. Ale našiel peniaze na to, aby kúpil dlhy Širokého. Tak nech sa páči, je to otázka priorít. Ja to len hovorím kvôli záznamu, aby ľudia o tom vedeli.
Prostredník, Ondrej, poslanec NR SR (2024-05-15):
Ďakujem, pán predsedajúci. Ďakujem, pán poslanec Hlina. Chcem sa dotknúť vašej poznámky ohľadne etickej komisie a toho spôsobu obsadzovania a reprezentovania náboženského rozmeru v tejto etickej komisii. Je to skutočne veľmi komplikovaná vec. Ja si fakt neviem predstaviť, že akým spôsobom by sa toto jedno miesto obsadzovalo a aké dôsledky by to malo na povedzme aký-taký náboženský zmier na, na Slovensku. Doplním len niekoľko faktov. Slovenská republika eviduje v súčasnosti 18 registrovaných cirkví a náboženských spoločností. Z týchto osemnástich 13 má určitý vzťah so Slovenskou republikou. Zmluvný vzťah. Teda hovorím o zmluve medzi Slovenskou republikou a Svätou stolicou a o zmluve jedenástich cirkví a náboženských spoločností so Slovenskou republikou a obe tieto zmluvy majú klauzuly o práve týchto cirkví a náboženských spoločností na zastúpenie svojho pôsobenia aj vo verejnoprávnom vysielaní. Okrem toho ale teda je tu ešte niekoľko registrovaných cirkví, ktoré takúto možnosť nemajú, a dodám ešte, že, samozrejme, na Slovensku pôsobia aj cirkvi a náboženské spoločnosti, ktoré nie sú registrované, pretože Slovensko má veľmi rigidne nastavený systém registrácie cirkví a náboženských spoločností, ktorý sa dotýka náboženskej slobody týchto malých zoskupení. Takže je to veľmi trefná poznámka a ďakujem vám za ňu. Skutočne zopakujem len to, čo som povedal predtým. Ja si myslím, že by, že by tieto cirkvi a náboženské spoločnosti sa nemali podieľať a mali by odmietnuť toto zastúpenie v takomto cenzorskom úrade, pretože to je vrcholne neetické. Ďakujem.
Jurinová, Erika, podpredsedníčka NR SR (2014-11-08):
Dávam slovo pánovi ministrovi. Nech sa páči.
P. Hrušovský, predseda NR SR: (2005-02-08):
(Hlasovanie.) Pani poslankyňa Tóthová, toto hlasovanie, prosím, vyhlasujem za neplatné. Dávam slovo pani navrhovateľke pozmeňujúceho návrhu. Zapnite pani poslankyňu Tóthovú.
Glváč, Martin, podpredseda NR SR (2019-04-03):
S reakciou pán poslanec Heger.
Jarjabek, Dušan, poslanec NR SR (2015-12-11):
Ďakujem za slovo, pani predsedajúca. Pán poslanec Zajac, zaútočili ste osobne na môjho dobrého kolegu Ľuba Blahu tuná, tak, dobre, tak aký požičaj, taký vráť. Ja milujem odvolávanie ministrov v tomto predvolebnom čase preto, lebo tí opoziční chcú byť ešte opozičnejší a tieto preteky v opozičnosti sú fantastické úplne pre nás, čo to tu takto pozeráme, na tú pravú stranu. A vy ste sa k tomu teda dobre pripojili. Poviem vám jedno tajomstvo. Vôbec nikto nás nenútil, aby sme vystupovali, robíme to radi. Preto, lebo je to nesmierne šarmantné a neskutočne jednoduché vám protirečiť, stačilo trochu počúvať ministra Žigu a nič iného nebolo treba. Tam máte odpoveď na všetko, čo ste doteraz povedali. No a hovoríte o tom, že kto kedy vystupuje a ako, kto má aké číslo. Pán poslanec, nalejme si čistého vína. Tak, do pekla, kto chce byť tým predsedom KDH, ja alebo ty? No. (Smiech v sále.)
Sulík, Richard, predseda NR SR (2011-05-19):
Pani poslankyňa Vaľová.
Danko, Andrej, podpredseda NR SR (2023-11-15):
Na vystúpenie pani poslankyne päť faktických poznámok. Poslanec Horecký.
Susko, Boris, poslanec NR SR (2022-11-10):
Ďakujem pekne za slovo. Pán poslanec Dostál, no dosť ste ma teraz prekvapili, lebo nevedel som, že presadzujete teóriu výkladu právnej normy čisto formalistickým a gramatickým spôsobom, že nepozeráte na účel tej právnej normy a účelom tohto ustanovenia zákona o rokovacom poriadku je práve to, aby sa Národná rada opakovane v krátkom období, to znamená v období šesť mesiacov, nezaoberala schvaľovaním právnej úpravy v tej istej veci. A to, že je tam napísané, že návrh zákona v tej istej veci, no tak predpokladá sa, že keď sa prvýkrát niečo navrhovalo v nejakom návrhu zákona, tak sa to opakovane bude navrhovať v návrhu zákona. To neznamená, že by sme to mali formalisticky, gramaticky vykladať tak, že ak sa to predloží ako pozmeňovací návrh a je to v tej istej veci, tak je to niečo iné. Podľa mňa účelom toho ustanovenia zákona o rokovacom poriadku, a teda mali by sme z hľadiska práva sledovať aj to, čo bolo účelom zákonodarcu upraviť, je práve to, aby sa Národná rada Slovenskej republiky opakovane v krátkom období bez nejakej zmeny spoločenských vzťahov a podobne nezaoberala tou istou vecou, ktorú už raz Národná rada odmietla. A toto je práve ten prípad, kde ste účelovo obišli takýmto gramatickým formalistickým výkladom práve toto obmedzenie, ktoré hovorí, ktoré obmedzuje zákon o rokovacom poriadku, aby sa opakovane v priebehu šesť mesiacov nerokovalo a nerozhodovalo o tej istej veci, ktorú už raz plénum Národnej rady odmietlo. A to si myslím, že je úplne jasné. Ďakujem.
Vaľová, Jana, poslankyňa NR SR (2013-03-20):
Vážený pán predseda, v rozprave, vážení páni poslanci, v rozprave vystúpila poslankyňa pani Jurinová, pán Kaník, Brocka, Vaľová, Štefanec, Gibalová, Hrnčiar, Zajac, Tomanová, Nicholsonová a Šedivcová, Žitňanská, Jasaň, Novotný a poslankyňa Rošková. Pán predseda, najprv budeme hlasovať o procedurálnom návrhu poslanca Novotného vrátiť návrh zákona jeho navrhovateľovi na prepracovanie.
Danko, Andrej, predseda NR SR (2018-11-29):
S reakciou pán poslanec Galek.
Grendel, Gábor, podpredseda NR SR (2022-11-10):
Pani poslankyňa má doplňujúcu otázku. Nech sa páči.
Číž, Miroslav, poslanec NR SR (2014-01-29):
Ďakujem pekne. Odpustite mi, vážená kolegyňa, ale musím ja zareagovať na to, čo sme počuli. Hovorili sme o tom, že teda táto schôdza, jej zmyslom je to, že máme analyzovať teda existujúci stav, vôbec stav spoločnosti v tejto súvislosti a že teda výsledkom tejto práce nášho parlamentu bude výstup nejaký, ktorý by mal zlepšiť situáciu. Ja som vás veľmi pozorne počúval ako a ja som tie komponenty tam nenašiel v tom vašom vystúpení. To, že vy ste teda hrdá na to, že budete chrániť teda predovšetkým akože bité menšiny, ak som tomu dobre rozumel, to beriem na vedomie. Len to asi nerieši ten celkový kontext problému, v ktorom sa pohybujeme. Dosť dlho ste hovorili o pani Dubovcovej. No tak máte k nej osobný vzťah. Rozumiem tomu, že ste vystúpila, len aj teda že, len pani Dubovcová bola zvolená na poslednej schôdzi, pomaly, ak si dobre pamätám, z predchádzajúcej vlády a následne tá vláda skončila. Ten problém toho podozrenia z politizácie sme cítili, ale sme dúfali, že predsa len pri tom vlastnom výkone bude skôr ten nezávislý a celospoločenský rozmer dominovať pri výkone tejto funkcie. Obávam sa, že v danom prípade vidíme dramaticky skôr pokus o konflikt s vládou. Viete, odznelo tu totiž z úst podpredsedu vlády tvrdenie, že porušila kompetencie, prekročila kompetencie, ktoré má, a nepostupovala v zmysle kompetenčného zákona, ktorý upravuje jej právomoci. Čakal som analýzu, že vyvrátite toto tvrdenie ministra, toho ste sa ani nedotkli, pani kolegyňa. Takže za týchto okolností potom skôr sa zamýšľame nad tým, že problém neprispôsobivých občanov, problém sociálnych nepokojov, ktorými sme vystavení a budeme vystavení do budúcnosti, a tie riziká sa pravdepodobne zvyšujú, som presvedčený, že vyžaduje dramaticky iný spôsob uvažovania a dramaticky iný typ spôsobu spolupráce. Mne dovoľte môj osobný pocit, že takú nepripravenú opozíciu... (Prerušenie vystúpenia časomerom. Potlesk.)
Fico, Robert, poslanec NR SR (2022-12-07):
Pán podpredseda, ďakujem za ústretovosť. Som sa naozaj trošku neskôr prihlásil. Pán Lipšic, hovorili ste o všelijakých problémoch právneho štátu na Slovensku, ale najväčším problémom právneho štátu na Slovensku ste vy. Po prvé, chcem povedať, že ste právoplatne odsúdený páchateľ. Čo je niečo nevídané vo svete, aby bol špeciálny prokurátor právoplatne odsúdený zločinec. Po druhé, podvodom ste získali bezpečnostnú previerku. Dobre viete, že v tejto veci je vedené trestné stíhanie. Po tretie, ste politicky zaujatý. Vy nenávidíte opozíciu, nespĺňate absolútne žiadne predpoklady na výkon takejto funkcie. Pán Lipšic, vaši prokurátori na ÚŠP kryjú zločiny a vy to veľmi dobre viete. Sú zverejňované nahrávky, prepisy, ktoré potvrdzujú, že vaši prokurátori všetci, Repa, Šúrek, Kysel, Hruška, Harkabus, môžem ich menovať jedeného za druhým, vedia o špinavých zločinných metódach vyšetrovateľov čurillovcov, ktorých tuná takýmto spôsobom obhajujete nielen vy, ale takto ich obhajuje aj prezidentka Slovenskej republiky pani Čaputová. Chcem vás ubezpečiť, pretože, bohužiaľ, vedeli ste, keď tu ráno nikto nebol, tak ste za tri minúty odrapkali niečo a ukončili ste rozpravu. Chcem vás ubezpečiť, že bude vyvinutá maximálna, maximálna snaha tak na úrovni Národnej rady Slovenskej republiky, ale verím, že takto bude vyvinutá snaha aj v orgánoch činných v trestnom konaní, aby ste s veľkou hanbou odišli z Úradu špeciálnej prokuratúry, pretože vy ste najväčší problém Slovenskej republiky, pokiaľ ide o parametre právneho štátu. Pán Lipšic, spamätajte sa. To, čo robia vaši slávni vyšetrovatelia, to sú zločiny, ktoré si nedovoľovali ani eštebáci, ani komunisti v tých najhlbších dobách, a hovorím z vlastných skúseností a hovorím zo skúseností desiatok ľudí. Hlavným výsledkom vašej práce, pán Lipšic, je asi sedemnásť rozhodnutí Ústavného súdu Slovenskej republiky, kde je konštatované, že práva obvinených boli hrubo porušené pod vašim priamym dozorom.
Jurzyca, Eugen, poslanec NR SR (2016-09-22):
Ďakujem pekne, pán predsedajúci. Dámy a páni, predkladám predmetný návrh spolu s kolegami Petrom Osuským, Janou Cigánikovou, je to návrh, ktorý je odvodený od návrhu predloženého v minulom volebnom období poslancami Ľudovítom Kaníkom a Eugenom Jurzycom. Máme dosť času, tak začnem zoširoka. Keď bojujeme proti neefektívnosti, proti tomu, aby sa strácali zo systému peniaze, tak v zásade sa vydávame dvoma cestami. To nie sú alternatívy, ale sú pekne viditeľné ako dve cesty, dve rozličné cesty. Jedna je zameraná na to, že keď už tie peniaze zmiznú, tak ich treba hľadať. To je zákon o preukazovaní pôvodu majetku alebo schránkový zákon. Druhá cesta, a v tejto chvíli my predkladatelia ideme tou cestou, tá hovorí, že sa treba pozrieť na to, kde sa tie peniaze strácajú a tam to zastaviť. Je to tak ako s rozliatym mliekom, je lepšie, keď sa nerozleje, potom už, keď sa rozleje, tak je problém, alebo so zatekajúcou strechou, keď už raz sa tá voda cez strechu dostane, tak sa strašne, strašne náročne naháňa niekde, niekde na Belize alebo niekde v spodných poschodiach toho domu. Čiže my chceme, aby vo verejnom obstarávaní boli ceny podobných tovarov a služieb, aká, alebo aký sa obstaráva, aby boli zistené a zverejnené, a to ešte pred vyhodnotením. Aby túto prácu robil Úrad pre verejné obstarávanie, a to u zákaziek, ktorých hodnota prekročí 100-tisíc eur. O tej sume sa môžeme v druhom čítaní prípadne porozprávať ešte. Čiže Úrad pre verejné obstarávanie zverejní v centrálnom registri zmlúv tieto ceny a ešte ich zverejní aj na svojom webovom sídle. Týmto porovnaním sa dosiahne to, že cenová úroveň bude všeobecne známa, a okamžite upozorní na prípadné veľké rozdiely v bežnej cenovej hladine a v cene, ktorá by vychádzala z verejného obstarávania. Dôležitou zmenou, ktorú tiež navrhujeme, je úprava zadania zákazky vo veci opisu jej predmetu, ktorá má za cieľ znemožniť ustanovenie takých kritérií, podmienok či iných požiadaviek, ktoré vopred pre svoju neobvyklú konkrétnosť, špecifickosť, ktorá však nemá významný vplyv na naplnenie účelu zákazky, znemožňuje účasť väčšine potenciálnych účastníkov. To je síce prečítané, ale verím, že jasné. Ďakujem pekne za pozornosť.
Žiga, Peter, podpredseda NR SR (2023-12-07):
Ďakujem pekne, pán spravodajca, zaujmite miesto pre spravodajcov. Otváram všeobecnú rozpravu. Konštatujem, že do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Jeden pán poslanec. Uzatváram možnosť sa prihlásiť do ústnej rozpravy. Nech sa páči, pán poslanec Migaľ, máte slovo.
Viskupič, Jozef, poslanec NR SR (2015-07-01):
Jožko, chcel by som, ak sa toto spraví, lebo je to citlivá téma, aby to bolo dobré. A v tvojom vystúpení som zachytil taký nejaký optimizmus, že sa to naozaj zavedie dobre a bude to dobré. A ja ťa chcem len upozorniť, chcel by som, aby sme si toto vyriešili, že keď sa to zavedie, niekto to má kontrolovať, ak to má niekto kontrolovať, tak spôsob tej kontroly je vymyslený tak, že bude sa to kontrolovať iba vtedy, ak ten kontrolór sa rozhodne, koho sa opýta, že to dodržiava. To je prvý moment. A druhý moment, podľa mňa omnoho dôležitejší, je, aby si nebol sklamaný, lebo ak si pozrieš § 28d, tak v ňom je uvedené, že ustanovenia týchto kvót sa nevzťahujú na určenie podielu slovenských hudobných diel, ak je to z podstaty programu toho rádia úplne vylúčené. Ja som toto len tak naznačil a pre mňa sa to stáva čím ďalej, tým viacej aj na základe ohlasov na túto debatu dôležité, pretože rada a radní budú rozhodovať o tom, ktoré rádio tie kvóty musí dodržiavať a ktoré rádio ich nemusí dodržiavať. V právnom texte je tam len napísané tak, že sú tam slovká: „Ak to z povahy toho rádia je úplne vylúčené, tak tie kvóty mať nemusia.“ A na toto sa musíme začať ministra pýtať, pretože to sú obrovské zadné dvere pre niektoré rádiá, ak rada rozhodne, že z povahy nejakého rádia je zavedenie tých kvót úplne vylúčené, prečo o tom rozhoduje rada... (Prerušenie vystúpenia časomerom.)
Zelník, Štefan, poslanec NR SR (2017-09-05):
Ďakujem pekne za slovo. Ja len chcem pani kolegyni povedať, že toto rieši iný zákon, ktorý je v medzirezortnom pripomienkovom konaní. Ale ja chcem poprosiť aj ostatných poslancov, je to veľmi jednoduché povedať, nech to zaplatí poisťovňa, nech zaplatí šport, nech zaplatí sociálnu starostlivosť v domovoch, ale my si musíme uvedomiť jedno, je tu istý obmedzený počet financií, ktoré sú, a my nevieme pokryť ani akútnu zdravotnú starostlivosť. Viete, koľko je žiadostí o onkologickú liečbu? Teda aby sa v tomto urobil raz poriadok. V Nemecku existuje ošetrovateľská daň. Pol percenta platí zamestnanec, pol percenta platí občan a tu treba vytvoriť naozaj zdroje, pretože demografická krivka je taká, že budeme potrebovať viac a viac sa postarať o prestaralú časť obyvateľstva. Ale my to nevyriešime, ak povieme, viete, nech to zaplatia poisťovne. Poisťovne už dneska majú problém preplácať akútnu a zdravotnú, vyložene zdravotnú starostlivosť. Preto ja by som poprosil, aby sme naozaj s veľkou dávkou uvážlivosti o tom hovorili a musíme naozaj na zabezpečenie tejto starostlivosti aj v domovoch sociálnej starostlivosti mať na to budget a peniaze a vtedy to budeme schopní vedieť zabezpečiť. Ďakujem.
P. Paška, predseda NR SR: (2008-10-23):
(Hlasovanie.) 133 prítomných, 105 bolo za, 1 proti, 27 sa zdržalo. Návrh sme pridelili do výborov a určili lehoty na prerokovanie. Pán predseda výboru, pán poslanec Slabý uvedie v prvom čítaní hlasovanie o vládnom návrhu, ktorým sa mení a dopĺňa zákon č. 215, je to tlač 803. (Vládny návrh zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov.)
Grendel, Gábor, podpredseda NR SR (2021-01-12):
S reakciou na faktické poznámky pán poslanec Suja.
Bittó Cigániková, Jana, poslankyňa NR SR (2023-12-08):
Ďakujem za slovo. Ja by som veľmi rada do tejto diskusie vniesla trochu pozitivizmu. Alojz, ja chcem veľmi oceniť tvoj tón a tú sebareflexiu, ktorú máš v sebe, lebo keď ti niečo takéto niekto povie a ty okamžite reaguješ, to je niečo, čo napríklad nie každý dokáže. Napríklad pamätám si, ako súčasná koalícia, ešte keď boli opozícia, ako veľmi kritizovali napríklad pána Matoviča, ktorý si teda sadol hocikde do sály, a tuto vykrikovali a hnevali sa na to, že to teda robiť nemôže, a teraz sa správajú úplne rovnako. A ja som si vždy myslela, že Fico jak Matovič, ale už to začína byť, že Fico jak Matovič jak Kmec a pritom pána Kmeca poznám jak normálne rozumného, sympatického človeka, s ktorým sa dá diskutovať, tak ja by som ho chcela poprosiť, aby v rámci toho, že nám idú ukázať tú politickú kultúru, že vedia byť predsa iní jak to, čo predtým kritizovali, tak možno by si sem mohol sadnúť a počúvať, aj keď nemusí a možno práve preto, že nemusí. Druhá vec, čo chcem oceniť, je, že takú tú gender vyváženosť, Alojz, lebo počúvaj, to, čo si teraz ty zažil, to my baby, a hlavne také tie sexy baby, tak my to zažívame že furt. To len zvýšiš hlas a už škrečíš a už si hysterka, hej, že to... A u chlapov to nikdy nebolo, všimol si si? Nikdy! Chlapi nikdy nehysterčia, hej? To môžete tu kričať, búchať po stole na Jahnátka, nič sa nedeje. Konečne pán poslanec Kmec tu zaviedol nejaké, nejaké gender... akože nejakú spravodlivosť. No a ešte k tým blbostiam, čo rozprávam, aby ste chápali prečo. Chcem veľmi pekne poďakovať Márii Kolíkovej, ktorá ma poprosila, aby sme pomáhali predlžovať tú rozpravu, aby neprišlo k tomu znásilňovaniu špeciálnej prokuratúry, ku ktorej sa koalí... o ktorú sa koalícia snaží, takže chcem poprosiť všetkých kolegov, aby tento nápad podporili. Ďakujem veľmi pekne, Alojz, za tvoj príhovor.
Hrnčiar, Andrej, podpredseda NR SR (2017-04-07):
Pán poslanec, poprosím vás.
Bugár, Béla, podpredseda NR SR (2017-09-08):
Pani poslankyňa Grausová.
F. Devínsky, poslanec: (2007-05-10):
Vážený pán predsedajúci, ctené panie poslankyne, vážení páni poslanci, v rozprave vystúpilo 7 poslancov, ktorí predložili 5 návrhov na uznesenie. Prvým návrhom bol návrh spoločného spravodajcu vrátiť návrh zákona navrhovateľovi na dopracovanie. Druhým návrhom bol návrh pána poslanca Švidroňa, ktorý bol totožný s piatym návrhom, ktorý podala pani poslankyňa Nachtmannová a síce prerokovať návrh v druhom čítaní. Nakoniec tretím návrhom bol návrh pána poslanca Szigetiho, ktorý je totožný so štvrtým návrhom, ktorý podal pán poslanec Fronc a síce, že Národná rada nebude pokračovať v rokovaní o návrhu zákona. Vážený pán predsedajúci, dajte, prosím, hlasovať o prvom návrhu vrátiť zákon navrhovateľovi na prepracovanie.
Sabo, Michal, poslanec NR SR (2023-12-13):
Ďakujem za slovo. Pán poslanec, vy ste spomenuli žalobu Európskej komisie za nedostatočné riešenie segregácie Rómov v školách, ale ja si dovolím pri tejto príležitosti pripomenúť aj jednu z ďalších, lebo je ich mnoho, žalôb Európskej komisie voči Slovenskej republike, za to, že naša republika si nesplnila ani záväzky v oblasti kvality ovzdušia. Žaloba sa týka nedodržania limitných hodnôt prachových častíc PM 10 v Jelšave a v aglomerácii Košice, ku ktorému došlo v hodnotenom období medzi rokmi 2005 až 2010. Čiže hovoríme konkrétne o žalobe za prekročenie limitnej hodnoty pre tuhé znečisťujúce látky a pre neprijatie akýchkoľvek primeraných opatrení na zlepšenie kvality ovzdušia, a to je problém ako environmentálny, je to problém zdravotný, je to problém sociálny, finančný a, samozrejme, aj morálny, ktorý sa týka bytostne aj Rómov a Rómok, ale nielen. Je to problém, ktorý sa šinie našou krajinou od západu na východ, od juhu až po sever. A áno, ja som schválne teda bol konkrétny v tom citáte z rozhodnutia Európskej komisie. Je to, je to „trest za hodnotené obdobie v rokoch 2005 až 2019“. Čiže áno, táto žaloba ide konkrétne za vládami Roberta Fica a Petra Pellegriniho. A to len chcem pripomenúť to, čo my sme aj s kolegyňou Tamarou Stohlovou kritizovali v rozprave k programovému vyhláseniu vlády, že táto vláda vo svojom kľúčovom dokumente absolútne vynechala tematiku znečistenia ovzdušia. Akože buďme úprimní, v tých environmentálnych politikách si v rámci PVV vôbec nedali záležať. Je to taký akože maličký panfletíček. Ale to znečistenie ovzdušia, aj napriek tomu, že Európska komisia voči nám vyhlásila žalobu, nerieši.
Ďuriš Nicholsonová, Lucia, podpredsedníčka NR SR (2016-12-08):
Ďakujeme pekne. Evidujem jednu faktickú poznámku, pán poslanec Krajniak. Končím možnosť prihlásiť sa s faktickou poznámkou. Nech sa páči.